छत्तीसगढ़ की जगह टाटा पैसेंजर आएगी
दक्षिण पूर्व मध्य रेलवे ने बिलासपुर ने यात्रियों की सुविधा के लिए जनवरी व फरवरी में कुछ दिनों के लिए बिलासपुर-अमृतसर छत्तीसगढ़ एक्सप्रेस के रैक के स्थान पर टाटा-बिलासपुर पैसेंजर का रैक उपयोग करेगा। यह निर्णय रेल मंडल बिलासपुर ने लेकर यहां के यात्रियों के लिए राहत दी है। रेलवे ने पूर्व में ही जनवरी व फरवरी में कुछ दिनों तक छत्तीसगढ़ एक्सप्रेस का संचालन स्थगित करने का निर्णय लिया है। जिसके कारण यहां के यात्रियों में इस बात को लेकर संशय की स्थिति बनी हुई थी। जिस पर रेलवे ने स्पष्ट किया है कि छत्तीसगढ़ एक्सप्रेस जिस किसी भी तिथि को स्थगित रहेगी उक्त तिथि में टाटा-बिलासपुर-टाटा (58113 व 58114) के बीच फेरा लगाने वाली पैसेंजर ट्रेन के रैक को छत्तीसगढ़ एक्सप्रेस के रैक के स्थान पर कोरबा तक चलाया जाएगा। उल्लेखनीय है कि छत्तीसगढ़ एक्सप्रेस का रैक बिलासपुर से सुबह 7.35 बजे कोरबा के लिए पैसेंजर बनकर चलता है वहीं कोरबा से सुबह 11 बजे बिलासपुर के लिए चलती है। इस संबंध में रेल मुख्यालय बिलासपुर ने सूचना जारी कर दी है।
hin_Deva hin_Deva